
Z A P I S N I K


[bookmark: _Hlk203737239]sastavljen kod Trgovačkog suda u Osijeku 22. srpnja 2026. sa ročišta za glasovanje o planu restrukturiranja nad dužnikom EDUKOCERT d.o.o. za certificiranje i potvrđivanje sustava upravljanja, Vukovar, Gospodarska zona Vukovar 15, OIB: 77991406580

Nazočni od strane suda:
Željko Jakšić, sudac
Ana Lidmila, sudska zapisničarka

Početak u 11:00 sati.

Ročište je javno.

Utvrđuje se da su pristupili:
- za dužnika – punomoćnik Vedran Stanić 
- povjerenik – Zvonko Tomljanović
- vjerovnici  predstavnik ŽDO  za Ministarstvo financija – Darko Ćorluka, zamjenik ŽDO Osijek
-za Erste banka – Nikola Sabljak, punomoćnik 
	
	Sud objavljuje da je predmet današnjeg ročišta izlaganje plana financijskog i operativnog restrukturiranja dužnika, rasprava te glasovanje o planu financijskog i operativnog restrukturiranja, sukladno članku 55. Stečajnog zakona (˝Narodne novine˝ broj 71/15, 104/17, 36/22 i 27/24; dalje: SZ).

	Utvrđuje se da je dana 19. lipnja 2026.,  kod ovog suda zaprimljen plan restrukturiranja koji ne obuhvaća sve utvrđene i osporene tražbine iz rješenja ovoga suda poslovni broj St-682/2025-23 od 6. svibnja 2026. Predmetni plan objavljen je na mrežnoj stranici e-Oglasna ploča sudova 30. lipnja 2026.

Rješenjem ovoga suda poslovni broj St-682/2025-21 od 1. srpnja 2026., zakazano je ročište za glasovanje o planu financijskog i operativnog restrukturiranja  za 22. srpnja 2026., u 11,00 sati.

	Nadalje, utvrđuje se da su do početka ovog ročišta u sudski spis zaprimljeni obrasci za glasovanje i to vjerovnika Erste&Steiermarkische banka d.d. Rijeka koji je glasao PROTIV plana, Zagrebačke banke d.d. Zagreb koji je glasao ZA, te Ministarstva financija, Porezna uprava po ŽDO Vukovar koji je glasao PROTIV. Utvrđuje se da spisu prileži podnesak izlučnog vjerovnika Impuls-leasing d.o.o. Zagreb kojim podneskom isti ukazuje da je u Planu restrukturiranja te Izmijenjenom planu restrukturiranja isti uvršten kao izlučni vjerovnik bez prava glasa iako je prijavio tražbinu te mu je ista i utvrđena.

Punomoćnik dužnika, a obzirom da dužnik za sada nije postigao dogovor s potrebnom većinom vjerovnika te obzirom da vjerovnik Impuls-leasing nije uvršten u Plan restrukturiranja o kojemu se na današnjem ročištu trebalo glasovati, predlaže odgodu današnjeg ročišta na rok od 15 dana radi izmjene plana restrukturiranja, a sve sukladno odredbi članka 60. stavka 2. Stečajnog zakona.

Povjerenik dužnika pridružuje se prijedlogu punomoćnika dužnika.

Sud donosi

z a k l j u č a k

I Prihvaća se prijedlog dužnika za odgodom današnjeg ročišta za glasovanje o planu restrukturiranja radi izmjene plana restrukturiranja.

II Nalaže se dužniku da u roku od 8 dana dostavi sudu izmijenjeni  plan restrukturiranja.

III Ako dužnik ne dostavi sudu izmijenjeni plan restrukturiranja u roku iz točke II. ovog zaključka, sud će obustaviti postupak.

IV. Radi navedenog, današnje ročište za glasovanje o planu restrukturiranja se odgađa, a novo se određuje za 20. kolovoza 2026. s početkom u 10:00 sati. 

V Na navedeno ročište se objavom ovog zapisnika na mrežnoj stranici e-Oglasna ploča sudova pozivaju punomoćnik dužnika, povjerenik i vjerovnici dužnika.

Dovršeno u 11,15 sati.

